“Engele het nie vlerke nie”Argieffoto Engele bestaan, maar het nie vlerke nie, en hulle is meer soos skerwe lig, het ŉ engelkenner van ŉ Katolieke Kerk gesê. “Ek dink engele word opnuut ontdek in Christenskap,” het vader Renzo Lavatori in Rome aan FP gesê. “Mens ervaar engele se teenwoordigheid eerder as wat jy hulle sien; hulle is soos ŉ sonstraal wat deur ŉ kristalvaas op jou weerkaats.” Lavatori neem tans deel aan ŉ debat oor engelekuns by die Fondazione Archivio Storico. “Die beeld van engele het gevolg nadat hulle weer populêr geraak het,” sê hy. Hy veroordeel egter al die engelekuns tydens Kersfees. “Daar is ruimte daarvoor, maar mens moet verstaan dat dit nie werklik verteenwoordigend is nie. Angele het nie vlerke nie en hulle lyk ook nie soos gérubs nie.” -SAPA